Wikipedia:Tutorial/1
|Wikipedia-Tutorial|
|1. Bearbeitige mache | 2. Teggschtgstaltig | 3. Bilder yybaue | 4. Syte neu aalege | 5. Diskussionssyte | 6. Schlusspunkt|
Mr fange a mit em wichtigste Merchmol vo me Wiki aa: e Syte bearbeite. Es git zwei Mögligkeite z bearbeite:
- Ohni Benutzerkonto
- Mit eme Benutzerkonto
Es isch nit notwändig e Benutzerkonto aazlege, es bringt aber gwüssi Vorteil.
Bearbeite un Abspyychere
|Jede Artikel het obe in de Leiste e Chnopf "Bearbeite" un e Chnopf "Quälltäxt bearbeite". Dodemit chasch d Site bearbeite, wo dr grad druff bisch. Wänn Du uff "Quälltäxt bearbeite" druggsch, no chunnsch uf di klassisch Bearbeite-Syte vu dr Wikipedia. Mit "Bearbeite" chunnsch uf dr nei Visual Editor. Für s Bearbeite mit em Visual Editor, lueg do witer: Hilfe:Visual Editor. In däm Tutorial wird di klassisch Method erklärt. Uf andere Site wie dr Artikel het s im Übrige nume dr Chnopf "Quälltäxt bearbeite"|
|Wänn Du uff "Quälltäxt bearbeite" druggsch, goot e Bearbeitigsfänschter mit em "Quälltäxt" uff. In däm Täxt chasch jetz öbis ändre oder dezueschrybe.


Wichtig: Alli Versione vo ere Syte blybe erhalte, du bruuchsch also kei Angscht haa, dass öbis kaputt machsch. Es git jederzit d Mögligkeit, d Version vor dynere Bearbeitig wiider herzstelle.


Wenn mit dynere Bearbeitig fertig bisch, muesch si zerscht no abspyychere. Unter em Bearbeitigsfenschter gseesch drüü Chnöpf. Wenn de jetz uff de erscht Chnopf "Syte spychere" druggsch, no isch dyni Änderig fertig!
Probiers emool im Sandchaschte uss!